**SMUČARSKA ŠOLA V NARAVI–spis**

Prejšnji teden ste bili v smučarski šoli v naravi. Vem, da se vam je pripetilo polno zanimivih, zabavnih in nepozabnih trenutkov, pripetljajev. Tvoja naloga je, da enega izpostaviš. Tistega, ki se ti je vtisnil v spomin za vse življenje, mogoče smešen, zanimiv dogodek, po katerem se boš spominjal kakšnega sošolca ali šole v naravi na splošno.

V zvezek za književnost napiši spis. Naslov si izberi sam/a (glede na dogodek, ki si ga izbral).

Spis mora biti členjen na UVOD, JEDRO in ZAKLJUČEK.

V **uvodu** (do 10 povedi) na kratko opiši šolo v naravi (kje si bil/a, s kom si bil/a, kaj vse si tam počel/a …)

**JEDRO** (20–50 povedi) izpostavi dogodek, ki si ga izbral/a in ga natančno opiši.

Vprašanja za pomoč:

Kateri dogodek ti je najbolj ostal v spominu?

Kako je dogodek potekal? (pripoveduj po vrstnem redu dogodkov od začetka do konca)

Kdo vse je bil udeležen?

V **zaključku** (do 10 povedi) napiši, zakaj ti bo ta dogodek ostal v večnem spominu.